**Puglia** er en region i Italia. Den ligger sørøst i landet, med Adriaterhavet i øst, Det joniske hav med Otrantostredet til sørøst og Tarantobukta i sør. Den sørlige delen, Salento, er halvøyen som danner hælen på den italienske «støvel». Regionen består av 19 345 km² land. Den har en befolkning på 4 090 266 innbyggere (2013). Puglia grenser til de andre regionene Molise i nord, Campania i vest og Basilicata til sørvest. Puglia ligger 80 km fra Albania, på andre siden av Adriaterhavet. Regionen strekker seg så langt nord som til og med Gargano og var slagmarken for de siste stadier under den andre punerkrigen.

Geografi
--------

Puglia ligger på den sørøstlige enden av Den italienske halvøya. Den dekker 19 357 km². De eneste fjellområdene, forhøyningen Gargano og Monti Dauni, strekker seg ikke over 1 150 meter og finnes nord i Puglia.

Puglia er et svært tørt område. Det er få elver og de finnes i Tavoliere delle Puglie ved foten av Gargano. Dette er således det rikeste jordbrukslandet i Italia.[] Puglia er den regionen i Italia som produserer mest olivenolje, korn og vin. Andre steder har regnvannet trukket gjennom kalksteingrunnen og dannet vannløp i undergrunnen som kommer til syne ved kysten. Grunnvannet er derfor rikelig, og det er mange grotter og huleforskning. Grottene ved Castellana Grotte er særlig praktfulle.

Klimaet er varmt og tørt om sommeren, og det regn som faller i vintermånedene har et gjennomsnitt som ikke overgår 500 mm i året.

Språk
-----

Som med andre regioner i Italia har det nasjonale språket siden 1861 vært italiensk. Som en konsekvens av områdets lange og mangfoldige historie har andre historiske språk vært snakket her i århundrer. I de nordlige og sentrale delene har det vært snakket en del napolitanske dialekter: eksempelvis ble baridialekten (*dialetto barese*) snakket i sonen Bari eller Foggiano i nærheten av Foggia. I de sørlige delene av regionen ble Tarantino- og Salentino-dialektene av siciliansk snakket. Språket har blitt observert å ha likheter med dialekten i Calabria vest for Puglia.[]

I isolerte lommer i den sørlige delen av Salento ble det snakket en dialekt av moderne gresk kalt *griko*, men kun av noen få tusen mennesker. En sjelden dialekt av frankoprovençalsk kalt *faetar* snakkes i to isolerte landsbyer i provinsen Foggia. I et par landsbyer snakker etterkommere av arbëreshëfolket en dialekt av albansk etter at en bølge av flyktninger bosatte seg her på 1400-tallet.

Referanser
----------

1. ↑   *Istituto nazionale di statistica*, Wikidata Q214195,
2. ↑  Befolkningsstatistikk ISTAT Arkivert 3. desember 2016 hos Wayback Machine.. Istituto nazionale di statistica
3. ↑  «Ethnologue report for language code:ell». *Ethnologue.com*. Arkivert fra originalen den 28. mai 2010
4. ↑  «Ethnologue report for language code:aae». *Ethnologue.com*.

Eksterne lenker
---------------

* Offisielt nettsted Rediger på Wikidata

* (en) Apulia – kategori av bilder, video eller lyd på Commons Rediger på Wikidata

* (en) Puglia – galleri av bilder, video eller lyd på Commons Rediger på Wikidata
* Puglia hos Wikivoyage

| * v
* d
* r
Italias regioner |
| --- |
| Abruzzo **·** Aostadalen **·** Basilicata **·** Calabria **·** Campania **·** Emilia-Romagna **·** Friuli-Venezia Giulia **·** Lazio **·** Liguria **·** Lombardia **·** Marche **·** Molise **·** Piemonte **·** Puglia **·** Sardinia **·** Sicilia **·** Toscana **·** Trentino-Syd-Tirol **·** Umbria **·** Veneto | Italias flagg |

| * v
* d
* r
Provinser og storbyområder i Puglia |
| --- |
| **Bari** **·** Barletta-Andria-Trani **·** Brindisi **·** Foggia **·** Lecce **·** Taranto | Italias flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** GeoNames **·** MusicBrainz
 |